Calligra
Üldine sissejuhatus
Calligra on kunstiloome- ja kontoritööpakett.

Sissejuhatus

Calligra komponendid
Käesoleva käsiraamatu kõige uuema versiooni võib leida internetist aadressil http://docs.kde.org.
Calligra kujutab endast kunstiloome- ja kontoritöö paketti. Praegu koosneb Calligra järgmistest rakendustest:
Calligra Words (raamipõhine tekstitöötlusrakendus)
Calligra Sheets (tabelitöötluse rakendus)
Calligra Stage (esitluste valmistaja)
Calligra Flow (vooskeemide koostamise rakendus)
Calligra Karbon (vektorgraafika rakendus)
(rastergraafika rakendus)
(integreeritud andmehalduse keskkond)
Calligra Plan (projektihalduse rakendus)
Calligra rakendused, mille aluseks on Flake-tehnoloogia, suudavad väga hästi omavahelise koostööga hakkama saada. Iga Calligra komponenti on võimalik põimida suvalisse Calligra dokumenti. Näiteks on võimalik Calligra Sheetsiga loodud arvutustabel lisada otse Calligra Wordsi dokumenti. Sel moel saab Calligra rakendustega luua vägagi keerukaid ja kompleksseid dokumente.
Pluginad laiendavad märgatavalt Calligra niigi suurt funktsionaalsust. Mõnes rakenduses on neid päris palju kasutusel ning sa võid neid ka ise luua.
Käsolev käsiraamat kõneleb Calligra üldistest omadustest, mis on ühised kõigile või vähemalt enamikule rakendustest. Täpsemat infot konkreetse rakenduse kohta leiab nende käsiraamatutest.

Ülevaade Calligra omadustest

Integreeritus
Calligra pakub välja raamistiku, millele toetuvad kõik komponendid. See võimaldab neid väga suurel määral lõimida. Soovi korral võib iga kasutaja luua ka ise komponente, mis raamistikus ilusasti töötavad.

Kergus
Paljudele komponentidele vaatamata on Calligra väga kerge ja kiire ega koorma märkimisväärselt arvuti mälu. Selle taga seisab asjaolu, et Calligra tugineb -le, mis juba ise kujutab endast väga võimsat rakenduste arendamise raamistikku.
Samuti ei püüa Calligra koormata kasutajaliidest üle omadustega, mille järele enamikul kasutajatest usutavasti erilist vajadust pole. Nii on tulemuseks kena ja selge kasutajaliides, mis võimaldab keskenduda just oma tööle.
Kergus võib küll harvadel juhtudel tähendada ka seda, et mõni eriline funktsioon ei ole kättesaadav. Sel juhul on aga alati võimalik vajalik funktsionaalsus ise luua Calligra laiendamise teel. Lisaomadusi ja -võimalusi saab alati pakkuda täiendavate pluginate või skriptidega, mis ei koorma Calligrat ennast.

Täielikkus
Calligra pakub laia valikut komponente, mis peaksid katma enamiku kodu- ja ärikasutajate vajadustest. Lisavõimalusi saab alati teostada skriptide, pluginate või isegi uute, Calligra raamistikule loodud komponentidega.

OASIS-e OpenDocument-vorming
Iga kontoritööpaketi suureks eeliseks on see, kui ta võib tugineda kindlatele standarditele. Eriti just failivormingu tasandil võimaldab see muretut dokumentide vahetamist teiste kontoritööpakettide kasutajatega. See tagab ka sõltumatuse tarkvarapakkuja hetketujudest, mis on eriti oluline ärimaailmas, aga tuleb kasuks ka kodukasutajatele.
Sel põhjusel on Calligra võtnud oma loomupärase failivorminguna kasutusele OASIS-e OpenDocument-vormingu.

omadused
Kuna Calligra tugineb -le, võimaldab Calligra kasutada ka kõike seda, mida rakendustelt vähegi oodata võib, kaasa arvatud , KParts, Flake, lõimimine töölauaga, seadistatavus ja nii edasi. Kõik see muudab Calligra välimuse äärmiselt tuttavaks ja integreerib Calligra tõeliselt töökeskkonda, mis tagab sujuva ja tõrgeteta töö.